Picture Me Dinosaur
Hiv fat i de små, og plant dem foran pc´en. På to minutter har du vist dem, hvordan de selv kan fremtrylle en dinosaur på gåtur over skærmen. 

Når programmet er installeret, kan du finde det via Start-menuen under Programmer. Vælg MVP Software og derefter Picture Me Dinosaur Shareware.

Nu skal du indtaste et navn, og klik så på pilen.

Du har tre muligheder: PLAY, CREATE OG EXPLORE. Alle tre kategorier indeholder forskellige aktiviteter.

Hvis du for eksempel vil lave en lille tegnefilm til de små, så vælg CREATE. Klik derefter på den midterste af de tre nye muligheder.

Nu ser du et sort vindue omgivet af klikbare knapper. Klik på den næstøverste knap i højre side. Vælg en af de to dinosaurer. Placer den med et klik på den sorte baggrund og nulstil cursoren med et klik på den gyldne pil øverst til højre.

Sæt animationen i gang ved at klikke på det grønne trafiklys i højre side.

Du kan forlænge animationen med pileknapperne øverst på skærmen. Klik på knappen med de fire pile og derefter gentagne gange på pilen, der peger til venstre.